****

**LIETUVOS RESPUBLIKOS KULTŪROS MINISTRAS**

**ĮSAKYMAS**

**dėl LIETUVOS RESPUBLIKOS kultūros MINISTRO 2016 M. GEGUŽĖS 12 D. ĮSAKYMO nR. ĮV-380 „dėl LIETUVOS RESPUBLIKOS kultūros MINISTERIJOS 2014–2020 mETŲ europos sąjungos fondų investicijų veiksmų programos prioritetŲ įgyvendinimo priemonių įgyvendinimo plano ir NACIONALINIŲ STEBĖSENOS RODIKLIŲ SKAIČIAVIMO APRAŠO patvirtinimo“ PAKEITIMO**

2016 m. d. Nr. ĮV-

Vilnius

P a k e i č i u Lietuvos Respublikos kultūros ministerijos 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano, patvirtinto Lietuvos Respublikos kultūros ministro 2016 m. gegužės 12 d. įsakymu Nr. ĮV-380 „Dėl Lietuvos Respublikos kultūros ministerijos 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano ir Nacionalinių stebėsenos rodiklių skaičiavimo aprašo patvirtinimo“, II skyriaus „2014-2020 m. Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ priemonės“ antrąjį skirsnį „Priemonė Nr. 07.1.1-CPVA-R-305 „Modernizuoti savivaldybių kultūros infrastruktūrą“ ir jį išdėstau taip:

**„ANTRASIS SKIRSNIS**

**PRIEMONĖ NR. 07.1.1-CPVA-R-305**

**„MODERNIZUOTI SAVIVALDYBIŲ KULTŪROS INFRASTRUKTŪRĄ“**

1. Priemonės aprašymas

|  |
| --- |
| 1.1. Priemonės įgyvendinimas finansuojamas Europos regioninės plėtros fondo lėšomis. |
| 1.2. Įgyvendinant priemonę, prisidedama prie veiksmų programos 7 prioriteto 7.1.1 konkretaus uždavinio „Padidinti ūkinės veiklos įvairovę ir pagerinti sąlygas investicijų pritraukimui, siekiant kurti naujas darbo vietas tikslinėse teritorijose (miestuose)“ įgyvendinimo. |
| 1.3. Remiamos veiklos: modernios, atitinkančios šiuolaikinės visuomenės poreikius kultūros infrastruktūros atnaujinimas, siekiant aukštesnės kultūros paslaugų kokybės, prieinamumo ir interaktyvumo, didesnės jų pridėtinės vertės ir paklausos kūrimo, skatinant papildomus lankytojų srautus, formuojant paklausą vietos verslams, didinant patrauklumą investicijoms, verslo plėtrai, naujų darbo vietų kūrimui tikslinėse teritorijose. |
| 1.4. Galimi pareiškėjai:  1.4.1. viešieji juridiniai asmenys, kurių savininko (dalininko) teises ir pareigas įgyvendina savivaldybės taryba arba Kultūros ministerija ir kurių projektai įtraukti į atitinkamą integruotą teritorijų vystymo programą;  1.4.2. religinės bendruomenės ar bendrijos, kurių projektai įtraukti į atitinkamą integruotą teritorijų vystymo programą. |
| 1.5. Galimi partneriai – viešieji ir privatūs juridiniai asmenys. |

2. Priemonės finansavimo forma

|  |
| --- |
| 2.1.Negrąžinamoji subsidija |

3. Projektų atrankos būdas

|  |
| --- |
| Regionų projektų planavimas |

4. Atsakinga įgyvendinančioji institucija

|  |
| --- |
| Viešoji įstaiga Centrinė projektų valdymo agentūra |

5. Reikalavimai, taikomi priemonei atskirti nuo kitų iš ES bei kitos tarptautinės finansinės paramos finansuojamų programų priemonių

|  |
| --- |
| Viešųjų juridinių asmenų, kurių savininko (dalininko) teises ir pareigas įgyvendina savivaldybės taryba arba Kultūros ministerija, objektai bei religinių bendruomenių ar bendrijų objektai, kurių projektai įtraukti į atitinkamą integruotą teritorijų vystymo programą, investicijos į kuriuos planuojamos regioninio planavimo būdu pagal priemonę „Modernizuoti savivaldybių kultūros infrastruktūrą“, negalės būti finansuojami pagal Kultūros ministerijos įgyvendinamas priemones „Aktualizuoti savivaldybių kultūros paveldo objektus“, „Aktualizuoti viešąjį ir privatų kultūros paveldą“ bei „Modernizuoti viešąją ir privačią kultūros infrastruktūrą“. |

6. Priemonės įgyvendinimo stebėsenos rodikliai

|  |  |  |  |  |
| --- | --- | --- | --- | --- |
| Stebėsenos rodiklio kodas | Stebėsenos rodiklio pavadinimas | Matavimo vienetas | Tarpinė reikšmė  2018 m. gruodžio 31 d. | Galutinė reikšmė 2023 m. gruodžio 31 d. |
| R.N.301 | „Gyventojai (≥15 m.), per pastaruosius 12 mėnesių lankę, žiūrėję scenos meno renginių“ | Procentai | 65,1 | 69,2 |
| R.N.302 | „Gyventojai (≥15 m.), per pastaruosius 12 mėnesių lankęsi muziejuose, galerijose ir parodose“ | Procentai | 50,5 | 56,2 |
| R.N.303 | „Gyventojai (≥15 m.), per pastaruosius 12 mėnesių lankęsi bibliotekoje“ | Procentai | 38,6 | 41,8 |
| P.N.304 | „Modernizuoti kultūros infrastruktūros objektai“ | Skaičius | 2 | 16 |

7. Priemonės finansavimo šaltiniai

(eurais)

| Projektams skiriamas finansavimas | | Kiti projektų finansavimo šaltiniai | | | | | |
| --- | --- | --- | --- | --- | --- | --- | --- |
| ES struktūrinių fondų  lėšos – iki | Nacionalinės lėšos | | | | | | |
| Lietuvos Respublikos valstybės biudžeto lėšos – iki | | Projektų vykdytojų lėšos | | | | |
| Iš viso – ne mažiau kaip | Lietuvos Respublikos valstybės biudžeto lėšos | Savivaldybės biudžeto  lėšos | Kitos viešosios lėšos | Privačios lėšos |
| 1. Priemonės finansavimo šaltiniai, neįskaitant veiklos lėšų rezervo ir jam finansuoti skiriamų lėšų | | | | | | | |
| 23.773.855 | 0 | | 4.195.386 | 600.000 | 3.595.386 | 0 | 0 |
| 2. Veiklos lėšų rezervas ir jam finansuoti skiriamos nacionalinės lėšos | | | | | | | |
| 0 | 0 | | 0 | 0 | 0 | 0 | 0 |
| 3. Iš viso | | | | | | | |
| 23.773.855 | 0 | | 4.195.386 | 600.000 | 3.595.386 | 0 | 0“ |

Kultūros ministras Šarūnas Birutis